Lisa 1

Kaitseväe peastaabi
väljaõppeosakonna ülema 20.09.2024
kirja nr KV-3.1-3/24/18198 juurde

Kaitseväe 2024. a meistrivõistlused lahingurelvadest laskmises

JUHEND

1.	Eesmärk: laiendada laskespordi kandepinda kaitseväes, selgitada välja Kaitseväe paremad laskurid lahingurelvadest laskmises, arendada taktikalist laskeoskust.

2.	Aeg ja koht: 16.–17.oktoober 2024.a Harjumaa
16.10.2024	Taktikaline laskmine KL Männiku tiirus
08:00-08:50	taktikaline laskmine osavõtjate registreerimine ja varustuse kontroll;
08:50	avasõnad ja üldinstruktaaž
09:00	taktikalise laskmise algus;
12:00-14:00	jooksev lõunasöök;
ca 16:00 	autasustamine.
17.10.2024 	Tiirulaskmine KL Männiku tiirus
10:30	sõjapüss 3x10 lasku, 100m;
11:00	püstol 3x10 lasku 25m;
11:00	sõjapüss 30 lasku, 300m;
12:00-14:00	jooksev lõunasöök;
ca 15:00 		autasustamine.

3.	Osavõtjad:
3.1	osa võtavad Kaitseväe peastaabi ja diviisi staabi, väeliikide väeüksuste, keskalluvusega struktuuriüksuste, Kaitseliidu üksuste ning liitlasüksuste võistkonnad.
3.2	Võistkond koosneb:
3.2.1	kuni kolmest (3) püstoli laskurist;
3.2.2	kuni kümnest (10) 100m automaadilaskurist;
3.2.3	kuni kolmest (3) 300m automaadilaskurist;
3.2.4	kuni kuuest (6) taktikalise laskmise osavõtjast (kuni kaks võistkonda).

4.	Eelülesandmine:
4.1	Võistlusest osavõtt ja arvuline ülesandmine saata hiljemalt 09.10.2024 meiliaadressil sander.laht@mil.ee.
4.2	Nimeline ülesandmine võistlusklasside kaupa esitada meiliaadressidele sander.laht@mil.ee ja  sven.ringvee@mil.ee hiljemalt 11.10.2024 kell 12:00.
4.3	Võistlustele saabudes esitavad võistkonnad nõuetekohaselt täidetud ülesandmislehe (lisa 2) võistluse korraldajale.
4.4	Eelülesandmiseta saabunud võistkondi võistlustele ei lubata.

5.	Võistlusalad:
5.1	Püstol 3x10 lasku 25m:
5.1.1	kuni 3 võistlejat (v.a ajateenijad);
5.1.2	püstolihoid vaba;
5.1.3	võistlusala ettevalmistusaeg 3 minutit;
5.1.4	limiteerimata proovilaskudeks aega 3 minutit;
5.1.5	aega võistlusala sooritamiseks 5 + 5 + 5 minutit;
5.1.6	kasutatakse elektrooniliste sihtmärkide süsteemi, ringmärk (ISSF);
5.1.7	laskja näeb oma lõpptulemust monitoril;
5.1.8	lasketulemuse täpsustuse/paranduse/vaidlustuse teeb koheselt oma laskekohas laskmiste läbiviijale;
5.1.9	laskekohalt lahkumisega kinnitab laskja oma tulemuse õigsust.
5.2	Sõjapüss 3x10 lasku, 100m:
5.2.1	10 lasku lamades + 10 lasku põlvelt + 10 lasku püsti;
5.2.2	mehed – kuni 5 laskurit (kõik meesvõistlejad, v.a ajateenijad), naised – kuni 2 laskurit (kõik naisvõistlejad, v.a ajateenijad), ajateenijad – kuni 3 laskurit (kõik ajateenijad), kuni 10 võistlejat kokku;
5.2.3	võistlusala ettevalmistusaeg 3 minutit;
5.2.4	limiteerimata proovilaskudeks aega 3 minutit;
5.2.5	aega võistlusala sooritamiseks 19 minutit (5 min + 7 min + 7 min);
5.2.6	laskma peab mehaanilise sihikuga;
5.2.7	kasutatakse elektrooniliste sihtmärkide süsteemi, roheline rinnakuju ringidega märkleht;
5.2.8	laskja näeb oma lõpptulemust monitoril;
5.2.9	lasketulemuse täpsustuse/paranduse/vaidlustuse teeb koheselt oma laskekohas laskmiste läbiviijale;
5.2.10	laskekohalt lahkumisega kinnitab laskja oma tulemuse õigsust.
5.3	Sõjapüss 30 lasku, 300m:
5.3.1	30 lasku lamades;
5.3.2	kuni 3 võistlejat;
5.3.3	võistlusala ettevalmistusaeg 3 minutit;
5.3.4	limiteerimata proovilaskudeks aega 3 minutit;
5.3.5	aega võistlusala sooritamiseks 15 minutit;
5.3.6	laskma peab mehaanilise sihikuga;
5.3.7	kasutatakse elektrooniliste sihtmärkide süsteemi, 300m (ISSF) EL märkleht;
5.3.8	laskja näeb oma lõpptulemust monitoril;
5.3.9	lasketulemuse täpsustuse/paranduse/vaidlustuse teeb koheselt oma laskekohas laskmiste läbiviijale;
5.3.10	laskekohalt lahkumisega kinnitab laskja oma tulemuse õigsust.
5.4	Taktikaline laskmine püstolist ja automaadist,
5.4.1	igast üksusest osaleb kuni kaks kolmeliikmelist võistkond;
5.4.2	võistlus toimub individuaal ja võistkondlikus arvestuses (juhend saadetakse MHK 01.10.2024).

6.	Märkused:
6.1	Laskmiste vahetuste ajakava saadetakse osalevate võistkondade esindajatele hiljemalt 15.10 kella 12:00-ks.
6.2	Laskuritel olla võistluskohas vähemalt 15 minuti enne oma vahetuse ajakava järgset algust.
6.3	Laskur on kohustatud kasutama kuulmist kaitsvaid abivahendeid (kõrvatropid, kõrvaklapid) ja kasutama kaitseprille.
6.4	võistlejate riietus on välivorm (ametnikel sportlik riietus);
6.5	igasugune erivarustus ja vahendid või riided, mis aitavad jäigastada või osaliseltki piiravad jalgade, keha või käsivarre liikuvust on keelatud;
6.6	osaleda võib taktikalises laskmises ja ühel tiirulaskmise võistlusalal;
6.7	tulejuhtimine on keelatud;
6.8	lamades asendist laskmisel laskur lamab kõhuli laskekohal, näoga märklehe poole. Relva hoitakse parema käega püstolkäepidemest, vasaku käega laesäärest või salvest, relva kaba toetub vastu paremat õlga. Käte küünarvarred (küünarnukist randmeni), riietus ja relv (ka padrunisalv) peavad olema selgelt eraldatud laskekoha pinnast ning kõikidest kõrvalistest esemetest. Padrunisalv ei tohi maha toetuda. Rihma kasutades, ei tohi rihm olla ümber relvakaba, ega relvakoja. Käed ei tohi omavahel kokku puutuda.
6.9	Püsti asendist laskmisel laskur seisab laskekohal ilma kõrvalise eseme lisatoeta. Relva hoitakse parema käega püstolkäepidemest, vasakuga laesäärest või salvest, relva kaba toetub vastu paremat õlga. Vasak käsivars või küünarnukk võib toetuda rinnale või puusale. Relva rihma kasutamine on keelatud.
6.10	Põlvelt laskmisel laskur istub parema jala kannal, põlv toetub maha. Hüppeliigese all võib kasutada põlvekotti. Kui laskur ei kasuta põlvekotti, võib parema jala laba olla pööratud mistahes nurga all. Relva hoitakse vasaku käega laesäärest, parema käega püstolkäepidemest ja kaba toetub vastu paremat õlga. Vasak küünarnukk toetub põlvele. Relva rihma võib kasutada.
6.11	Vasakukäelistel on relva hoidmise asendid vastupidised paremakäelistele.
6.12	Laskmisel püstolist peab laskur seisma vabalt tulejoone taga ilma kõrvaliste esemete lisatoeta. Püstolist laskmise korral võib laskekäele teise käega moodustada lisatoe. Püstolit hoidva käe ranne peab olema täiesti vaba, ei tohi rannet kinni siduda, kanda randmerihma jms, mis võivad anda lisatuge.
6.13	Taktikalise laskmise reeglid on kehtestatud „Taktikalise laskmise reegliraamatus“.
7.	Tulemuste arvestus:
7.1	võistkondlikku arvestusse lähevad kuue ala lasketulemused
7.1.1	 kaks parimat püstoli tulemust;
7.1.2	 viis parimat sõjapüssi 100m lasketulemust;
7.1.3	 kaks parimat sõjapüssi 300m lasketulemust;
7.1.4	 üks taktikalise laskmise võistkondlik tulemus, jagatud võistkondlikult arvesse minevate liikmete arvuga (kolmega);
7.1.5	 kokku 10 tulemust.
7.1.6	 Tulemused summeritakse ning võistkondlik paremusjärjestus selgitatakse kogusumma alusel.
7.1.7	 Võrdse kogusumma korral saab määravaks individuaalarvestuses saavutatud kõrgemad kohad.
7.1.8	 Individuaalarvestuses selgitatakse paremusjärjestus lasketulemuste alusel, võrdse tulemuse korral saab määravaks suurem „10“, „9“ jne arv, selle võrdsuse korral viimase seeria tulemus. (v.a võistlusala 5.4, mille paremusjärjestuse selgitamise reeglid on kehtestatud taktikalise laskmise alajuhendis).
8.	Autasustamine:
8.1	Individuaalarvestuses autasustatakse kolme esimest kohta medaliga järgnevates kategooriates:
8.1.1	 püstolilaskmine;
8.1.2	 sõjapüss 100m mehed;
8.1.3	 sõjapüss 100m naised;
8.1.4	 sõjapüss 100m ajateenijad;
8.1.5	 sõjapüss 300m;
8.1.6	 taktikaline laskmine.
8.2	Taktikalises laskmises autasustatakse kolme parimat võistkonda medalitega.
8.3	Võistkondlikus koondarvestuses kolme paremat võistkonda autasustatakse rändkarikaga, võitja võistkonda – seinakilbiga.
8.4	Kaitseväe meistrit autasustatakse meistri särgiga.
9.	Muud küsimused:
9.1	võistkondadel kaasa võtta võistlusteks vajalik laskemoon ja kuulmist kaitsvad abivahendid (kõrvatropid/kõrvaklapid) ning kaitseprillid.
9.2	Toitlustuse lõunasöögiga (supp, pirukas, morss/tee) tagab võistluse korraldaja, söögivahendid tagab osalev üksus.
9.3	Võistlusaladel 5.1, 5.2 ja 5.3 saab täita ka Kaitseliidu küti- ja laskurklassi norme, info KV spordilehel/laskurmärgid.

Meelis Stamm
Major
Kaitseväe Peastaabi väljaõppeosakonna staabiohvitser